**Výzva na predkladanie žiadostí o poskytnutie prostriedkov mechanizmu na podporu obnovy a odolnosti**

**Podpora výskumných projektov zameraných na digitalizáciu ekonomiky v TRL úrovniach 1-3**

**v znení zmeny č. 1**

|  |  |
| --- | --- |
| **Kód výzvy** | **09I05-03-V02** |
| **Komponent** | 9. Efektívnejšie riadenie a posilnenie financovania výskumu, vývoja a inovácií |
| **Investícia** | Investícia 5: Výskum a inovácie pre digitalizáciu ekonomiky |
| **Právny predpis, na základe ktorého sa prostriedky mechanizmu poskytujú** | Zákon č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov (ďalej len „zákon o mechanizme“)  |
| **Cieľ a účel výzvy** | Výzva je zameraná na podporu kvalitných projektov základného a priemyselného výskumu v úrovniach TRL 1 – 3 pre oblasť prechodu na digitálnu ekonomiku.Podporované budú projekty s budúcim komerčným potenciálom v týchto oblastiach: * Priemyselné technológie (napr. automatizácia v priemysle)
* Kľúčové digitálne technológie (napr. kybernetická bezpečnosť, kvantové technológie, senzory, internet vecí, mikroelektronika a elektronické komponenty, cloudové riešenia)
* Vznikajúce umožňujúce/podporné technológie
* Pokročilé materiály pre oblasť digitalizácie
* Umelá inteligencia a robotika
* Pokročilé počítanie

Cieľom výzvy je podporiť tvorbu poznatkov v  organizáciách realizujúcich výskum, ako aj vzájomnú spoluprácu medzi všetkými sektormi. Zároveň tiež zlepšiť synergie s európskymi programami a zlepšiť pripravenosť slovenských subjektov na výzvy vyhlasované programom Horizont Európa, najmä v klastri 4: „Digitalizácia, priemysel a vesmír“. * Predkladané môžu byť projekty, kde vystupuje iba žiadateľ (bez partnerov), ako aj projekty, pri ktorých sa uplatňuje inštitút partnerstva (žiadateľ a partner/i). V jednom projekte môže byť maximálne 5 subjektov (žiadateľ + 4 partneri).
 |
| **Schéma štátnej pomoci** | Schéma štátnej pomoci na podporu výskumu, vývoja a inovácií v rámci komponentu 9 Plánu obnovy a odolnosti SR (ďalej len „schéma štátnej pomoci)[[1]](#footnote-2). |

|  |
| --- |
| FORMÁLNE NÁLEŽITOSTI  |
| Vykonávateľom Komponentu 9 podľa § 5 zákona o mechanizme je Úrad vlády Slovenskej republiky. Vykonávateľ je podľa § 6 zákona o mechanizme zastúpený sprostredkovateľom, ktorým je Výskumná agentúra (ďalej len ako „VA“)[[2]](#footnote-3).**Upozornenie:**Je nevyhnutné, aby sa žiadateľ pred prípravou žiadosti o poskytnutie prostriedkov mechanizmu (ďalej aj ako „ŽoPPM“) oboznámil s procesmi, postupmi a termínmi obsiahnutými v príručke pre žiadateľa, ktorá [tvorí](http://tvorí) prílohu tejto výzvy. Príručka pre žiadateľa predstavuje metodický dokument, ktorý poskytuje podrobnejšie informácie o spôsoboch a postupoch aplikovaných vo výzve. Pre žiadateľa sú postupy, procesy a pojmy popísané v príručke pre žiadateľa záväzné. V prípade potreby budú vysvetlenia a upresnenia súvisiace s výzvou zverejňované prostredníctvom odpovedí na často kladené otázky (FAQ) na webovom sídle vykonávateľa. |
| Identifikačné údaje a kontaktné údaje sprostredkovateľa  |
| Sprostredkovateľ:  | Výskumná agentúra |
| IČO: | 31819494 |
| Adresa:  | Plynárenská 7/A, 821 09 Bratislava |
| Kontakt:  | Webové sídlo: [www.vyskumnagentura.sk](http://www.vyskumnagentura.sk)E-mail: pooinfo@vyskumnaagentura.skTelefonický kontakt: 0917 981 241 |
| Identifikačné údaje a kontaktné údaje vykonávateľa  |
| Vykonávateľ:  | Úrad vlády Slovenskej republiky |
| IČO: | 00151513 |
| Adresa:  | Námestie slobody 1, 813 70 Bratislava |
| Kontakt:  | Webové sídlo: [www.vlada.gov.sk](http://www.vlada.gov.sk)E-mail: vaia@vlada.gov.sk |
| Trvanie výzvy[[3]](#footnote-4)  |
| Vyhlásenie výzvy:  | 3. júl 2023 |
| Uzavretie výzvy:  | 6. november 2023 |
| Indikatívna výška prostriedkov mechanizmu určených na výzvu (alokácia)  |
| Alokácia výzvy je **52 577 966 EUR**, z toho:* zdroj Plán obnovy a odolnosti: **43 814 972 EUR**
* zdroj Plán obnovy a odolnosti – prostriedky na úhradu DPH: **8 762 994 EUR**

Vykonávateľ je v súlade s § 15 ods. 7 zákona o mechanizme oprávnený zmeniť alokáciu výzvy. Prípadná zmena alokácie, vrátane zdôvodnenia tejto zmeny, bude zverejnená na webovom sídle vykonávateľa. |
| Miesto a spôsob podania žiadosti o poskytnutie prostriedkov mechanizmu |
| Žiadateľ vypracuje ŽoPPM prostredníctvom [Informačného systému Plánu obnovy - **ISPO**](https://ispo.planobnovy.sk/app/vyzvy). Nevyhnutnou podmienkou je registrácia žiadateľa v uvedenom systéme. Postup registrácie žiadateľa je popísaný na webovom sídle ISPO v časti „Registrácia“. Po zaregistrovaní sa žiadateľ môže do systému prihlásiť, vyhľadať príslušnú výzvu a následne ho systém prevedie jednotlivými krokmi vypĺňania ŽoPPM. Pre korektné zaevidovanie ŽoPPM v ISPO je potrebné vyplniť všetky požadované údaje a priložiť všetky povinné prílohy preukazujúce splnenie podmienok poskytnutia prostriedkov mechanizmu (ďalej len „PPPM“). Po úspešnom zaevidovaní ŽoPPM v ISPO bude žiadateľovi vygenerovaný **sumár žiadosti vo formáte PDF**, ktorý žiadateľ **bez príloh** doručí VA prostredníctvom jej elektronickej schránky zriadenej v rámci Ústredného portálu verejnej správy cez službu „Všeobecná agenda“ postupom podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (ďalej len „zákon o e-Governmente“). **Sumár žiadosti musí byť podpísaný kvalifikovaným elektronickým podpisom alebo kvalifikovaným elektronickým podpisom s mandátnym certifikátom oprávnenou osobou, t. j. štatutárnym orgánom žiadateľa alebo ním poverenou osobou na základe plnomocenstva[[4]](#footnote-5).** **Prílohy ŽoPPM sa predkladajú výlučne prostredníctvom ISPO.****Upozorňujeme** žiadateľov, že sumár žiadosti je možné podať **výlučne elektronicky** prostredníctvom elektronickej schránky VA cez službu „Všeobecná agenda“ prostredníctvom Ústredného portálu verejnej správy (prostredníctvom eID žiadateľa). Formulár všeobecnej agendy je potrebné vyplniť nasledovne:* do predmetu správy uveďte text: „Zaslanie žiadosti o poskytnutie prostriedkov mechanizmu“
* do značky prijímateľa uveďte kód výzvy: 09I05-03-V02
* do značky odosielateľa uveďte:  IČO a názov žiadateľa
* do textu správy uveďte znova text: „Zaslanie žiadosti o poskytnutie prostriedkov mechanizmu“

Rozhodujúcim dátumom na splnenie včasného podania ŽoPPM je dátum odoslania sumáru žiadosti do elektronickej schránky vykonávateľa na ÚPVS, najneskôr v posledný deň uzávierky výzvy.VA bude komunikovať so žiadateľmi postupmi podľa zákona o  e-Governmente popísanými v podkapitole 2.6 príručky pre žiadateľa.Ďalšie informácie k spôsobu podania ŽoPPM sú v podkapitole 2.2 príručky pre žiadateľa. |
| Financovanie projektu  |
| Prostriedky mechanizmu sa v tejto výzve poskytujú nenávratným spôsobom podľa § 14 zákona o mechanizme na základe podanej ŽoPPM a za podmienok ustanovených v tejto výzve, platných dokumentoch[[5]](#footnote-6) a zmluve o poskytnutí prostriedkov mechanizmu (ďalej len ako „ZPPM“)[[6]](#footnote-7). **Maximálna miera financovania pre subjekty, ktoré nepredstavujú podnik: 100 %****Intenzita pomoci[[7]](#footnote-8) pre subjekty, ktoré predstavujú podniky a v rámci projektu budú realizovať základný a/alebo priemyselný výskum sa určí v závislosti od veľkostnej kategórie podniku:**

|  |  |
| --- | --- |
| **Kategória pomoci**  | **Maximálna intenzita pomoci podľa veľkostnej kategórie príjemcu pomoci[[8]](#footnote-9)** |
| Malý podnik | Stredný podnik | Veľký podnik |
| Základný výskum | 100 % | 100 % | 100 % |
| Priemyselný výskum | 70 % | 60 % | 50 % |
| Maximálnu intenzitu pomoci na priemyselný výskum je možné zvýšiť o 15 percentuálnych bodov, maximálne však na 80 %, ak je splnená jedna z týchto podmienok: * 1. projekt zahŕňa efektívnu spoluprácu medzi podnikom a jednou alebo viacerými organizáciami venujúcimi sa výskumu a šíreniu poznatkov, pričom tieto organizácie znášajú prinajmenšom 10 % celkových oprávnených nákladov a majú právo uverejňovať výsledky vlastného výskumu;
	2. výsledky projektu sa vo veľkej miere rozšíria prostredníctvom konferencií, uverejnením, vo voľne prístupných úschovniach dát alebo prostredníctvom bezplatného softvéru alebo softvéru s otvoreným zdrojom.
 |

**Upozornenie:**Zmluvný výskum a/alebo vývoj a poskytovanie výskumných služieb sa nepovažujú za formu efektívnej spolupráce.1. Miera financovania/Intenzita pomoci (v %) je vyjadrená ako podiel výšky prostriedkov mechanizmu z celkových oprávnených výdavkov daného subjektu (žiadateľa, resp. partnera). Rozdiel medzi celkovými oprávnenými výdavkami (ďalej aj „COV“) projektu a poskytnutou výškou prostriedkov mechanizmu musí žiadateľ (a partner, ak sa podieľa na realizácii projektu) financovať z vlastných alebo úverových zdrojov. Žiadateľ sa podpisom zmluvy o PPPM zaväzuje, že z vlastných zdrojov uhradí aj prípadné neoprávnené výdavky, ktoré vzniknú v priebehu realizácie projektu, ak sú v súvislosti s realizáciou projektu nevyhnutné.
2. DPH nie je oprávneným výdavkom, ak jej vrátenie je uplatniteľné podľa vnútroštátnych právnych predpisov o DPH.
3. Veľkostnú kategóriu subjektu, ktorý v súvislosti s výzvou predstavuje podnik, žiadateľ uvádza v Prílohe 1 „Údaje o projekte a rozpočet projektu“. Veľkostnú kategóriu príjemcu pomoci bude VA overovať až po nadobudnutí účinnosti ZPPM uzavretej s úspešným žiadateľom.

**Systém financovania projektu:**Platby na základe žiadostí o platbu. Možnosti financovania projektov: predfinancovanie, zálohové platby, refundácia - ich kombinácia. |
| Spôsob preukázania a overenia splnenia podmienok výzvy a vytvorenia poradia ŽoPPM |
| Žiadateľ preukazuje splnenie PPPM A.-L. prostredníctvom údajov v ŽoPPM, t. j. vo formulári ŽoPPM (žiadateľom elektronicky zaevidovanom v ISPO), sumári žiadosti a prílohách ŽoPPM vložených do ISPO:1. Údaje o projekte a rozpočet projektu;
2. Čestné vyhlásenie žiadateľa;
3. Doklady, resp. údaje preukazujúce bezúhonnosť overovaných osôb žiadateľa a partnerov, t. j.:
4. Údaje potrebné na vyžiadanie výpisu z registra trestov (relevantné pre štátnych občanov SR, ktorých bezúhonnosť nevyplýva priamo z osobitného predpisu[[9]](#footnote-10),) alebo
5. Výpis z registra trestov (relevantné pre:
6. štátnych občanov SR, ak žiadateľ nepredloží údaje podľa písm. a) a bezúhonnosť overovanej osoby nevyplýva z osobitného predpisu a
7. cudzích štátnych príslušníkov);
8. Individuálny test prítomnosti štátnej pomoci – samostatne za žiadateľa a každého z partnerov (okrem partnerov podľa písm. e) § 7 zákona č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (ďalej ako „zákon o štátnej podpore výskumu a vývoja“);
9. Plnomocenstvo (ak v mene žiadateľa/partnera v súvislosti s predkladanou ŽoPPM koná iná osoba ako jej štatutárny orgán);
10. Opis projektu – v anglickom jazyku, v slovenskom jazyku alebo českom jazyku;
11. Vyhlásenie o partnerstve (ak sa na realizácii projektu podieľa aspoň jeden partner) – samostatne za každého partnera

VA overí splnenie PPPM na základe údajov uvedených v ŽoPPM.Ďalej VA overí splnenie podmienok na základe údajov získaných z registrov verejnej správy, ako napr.: [Register právnických osôb, podnikateľov a orgánov verejnej moci](https://rpo.statistics.sk/), [OverSi](https://oversi.gov.sk), [Register mimovládnych neziskových organizácií](https://ives.minv.sk/rmno), [Zoznam vysokých škôl vedený MŠVVaŠ SR](https://www.minedu.sk/vysoke-skoly-v-slovenskej-republike/), [Register verejných výskumných inštitúcií](https://regvvi.cvtisr.sk/), [Obchodný register](https://www.orsr.sk/), [Zoznam odsúdených právnických osôb](https://esluzby.genpro.gov.sk/zoznam-odsudenych-pravnickych-osob) (PPPM B., C., D., F., H., J.). VA overuje splnenie PPPM kombináciou formalizovaného spôsobu overenia a odborným hodnotením.[[10]](#footnote-11)VA vytvorí poradie ŽoPPM, ktoré splnili všetky PPPM, a to ich zostupným zoradením na základe získaného výsledného bodového hodnotenia v rámci posúdenia splnenia PPPM L. - „Podmienka odbornej kvality projektu“. Bližšie je postup vytvorenia poradia ŽoPPM popísaný v príručke pre žiadateľa v podkapitole 2.4 a podkapitole 4.1.6.V prípade, ak pri overovaní PPPM vykonávateľ zistí, že žiadateľ predložil neúplnú žiadosť, vyzve žiadateľa na jej doplnenie, okrem podmienky „L. Podmienka odbornej kvalita projektu“. V prípade ak žiadateľ nepredloží Opis projektu a rozpočet projektu, alebo ich predloží na iných formulároch, ako sú v prílohe tejto výzvy, prípadne vyplnené písmom, ktoré neumožňuje rozpoznanie a posúdenie ich obsahu, alebo v inom jazyku, ako je uvedený v podmienke F, tak je podmienka L považovaná za nesplnenú. |
| PODMIENKY POSKYTNUTIA PROSTRIEDKOV MECHANIZMU[[11]](#footnote-12)  |
| PPPM predstavujú súbor podmienok, ktoré musí žiadateľ splniť na to, aby mohla byť žiadosť posúdená na základe kritérií na vytvorenie poradia a aby sa žiadateľ mohol stať prijímateľom. VA bude pri vyhodnocovaní splnenia PPPM a následnom informovaní žiadateľa postupovať v zmysle § 16 zákona o mechanizme.Upozorňujeme, že splnenie PPPM stanovených v tejto výzve musí byť preukázané spôsobom uvedeným v časti 1.7 výzvy.  |
| Podmienky doručenia |
| Podmienka doručenia ŽoPPM včas, v stanovenej forme a určeným spôsobom |
| **Podmienka doručenia ŽoPPM včas** je splnená, ak ŽoPPM bola podaná počas trvania výzvy, v súlade s termínom stanoveným v časti 1.3 „Trvanie výzvy“ tejto výzvy. Rozhodujúcim dátumom na splnenie uvedenej podmienky je **dátum odoslania sumáru žiadosti** vygenerovaného systémom ISPO. Sumár žiadosti musí byť podpísaný kvalifikovaným elektronickým podpisom/kvalifikovaným elektronickým podpisom s mandátnym certifikátom oprávnenou osobou a predložený **do elektronickej schránky VA prostredníctvom ÚPVS**.**Upozorňujeme** žiadateľov, že dátum odoslania sumáru žiadosti je určujúci pre splnenie tých PPPM, ktorých spôsob preukázania zo strany žiadateľa obsahuje požiadavku na aktuálnosť prílohy. V prípade zmeny výzvy je dátum podania sumáru žiadosti rozhodujúci z hľadiska posúdenia dopadu relevantnej zmeny na ŽoPPM. **Podmienka doručenia ŽoPPM v stanovenej forme**, je splnená, ak sú splnené tieto podmienky:* 1. formulár ŽoPPM je v ISPO vyplnený v slovenskom alebo českom jazyku a písmom, ktoré umožňuje rozpoznanie a posúdenie jeho obsahu;
	2. povinné prílohy sú predložené prostredníctvom ISPO, sú vyplnené v slovenskom alebo českom jazyku a sú vyplnené písmom, ktoré umožňuje rozpoznanie a posúdenie ich obsahu; VA môže určiť, že niektoré prílohy sa môžu predkladať alebo sa predkladajú v anglickom jazyku bez potreby ich prekladu do slovenského alebo českého jazyka[[12]](#footnote-13);
	3. čestné vyhlásenie žiadateľa je podpísané všetkými relevantnými osobami a naskenovaná verzia je predložená prostredníctvom ISPO;
	4. vyhlásenie o partnerstve je podpísané všetkými relevantnými osobami partnera a naskenovaná verzia je predložená prostredníctvom ISPO;
	5. sumár žiadosti vygenerovaný v ISPO je podpísaný kvalifikovaným elektronickým podpisom alebo kvalifikovaným elektronickým podpisom s mandátnym certifikátom osobou oprávnenou konať v mene žiadateľa.

V prípade, že ohľadom ŽoPPM koná v mene oprávneného žiadateľa/partnera osoba odlišná od štatutárneho orgánu, táto osoba musí byť riadne splnomocnená na úkony súvisiace so ŽoPPM (úradne overené plnomocenstvo[[13]](#footnote-14)).**Podmienka doručenia ŽoPPM určeným spôsobom** je splnená, ak:1. bola ŽoPPM vypracovaná a zaevidovaná v ISPO;
2. sumár žiadosti vygenerovaný z ISPO bol zaslaný výlučne elektronicky, a to do elektronickej schránky VA prostredníctvom ÚPVS;
3. povinné prílohy preukazujúce splnenie PPPM boli predložené prostredníctvom ISPO.

Doplňujúce informácie o spôsobe podania ŽoPPM sú uvedené v Príručke pre žiadateľa v podkapitole 2.2 „Spôsob podania žiadosti o poskytnutie prostriedkov mechanizmu“ a podkapitole 3.1 „Podmienky doručenia žiadosti“.Podmienky doručenia sú súčasťou PPPM a v prípade ich nesplnenia ŽoPPM nemôže byť financovaná. V prípade nesplnenia podmienok doručenia VA nevyzve žiadateľa na doplnenie podľa § 16 ods. 3 zákona o mechanizme, okrem podmienky doručenia ŽoPPM v stanovenej forme bod c., d. a e. V prípade, že ŽoPPM nesplní podmienky doručenia, VA nebude overovať splnenie ďalších PPPM a zašle žiadateľovi oznámenie o nesplnení podmienky doručenia. |
| Podmienky oprávnenosti žiadateľa a partnera |
| **Podmienka oprávnenosti žiadateľa** |
| Oprávnenými žiadateľmi sú **nepodnikateľské výskumné organizácie a výskumné infraštruktúry** (ďalej aj „Nepodniky“)[[14]](#footnote-15), ktoré nepredstavujú podnik v zmysle čl. 107 ods. 1 Zmluvy o fungovaní EÚ a nebudú vykonávať hospodárske činnosti na projekte.Oprávnenými žiadateľmi sú výlučne právnické osoby s prideleným identifikačným číslom (IČO) podľa zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov (ďalej len ako „zákon o registri právnických osôb“).Oprávnení žiadatelia sa pre účely výzvy členia podľa sektorovej štruktúry vymedzenej v § 7 zákona o štátnej podpore výskumu a vývoja“): 1. **štátny sektor**, ktorý tvorí Slovenská akadémia vied a právnické osoby uskutočňujúce výskum a vývoj zriadené ústrednými orgánmi štátnej správy,
2. **sektor verejných výskumných inštitúcií**, ktorý tvoria verejné výskumné inštitúcie[[15]](#footnote-16),
3. **sektor vysokých škôl**, ktorý tvoria verejné vysoké školy, štátne vysoké školy, súkromné vysoké školy[[16]](#footnote-17).

**Upozornenie:**Žiadateľ je povinný preukázať prostredníctvom prílohy č. 4 „Individuálny test prítomnosti štátnej pomoci“, že nepredstavuje podnik a poskytnutím prostriedkov mechanizmu nedôjde k poskytnutiu štátnej pomoci. V prípade, že vykonaním testu prítomnosti štátnej pomoci sa preukáže, že žiadateľ je podnikom a poskytnutím prostriedkov mechanizmu by došlo k poskytnutiu štátnej pomoci, nemôže byť v ŽoPPM žiadateľom. |
| **Podmienka oprávnenosti partnera** |
| Oprávnenými partnermi sú:1. **nepodnikateľské výskumné organizácie a výskumné infraštruktúry**, ktoré nepredstavujú podnik v zmysle čl. 107 ods. 1 Zmluvy o fungovaní EÚ a nebudú vykonávať hospodárske činnosti na projekte,
2. **podniky** v zmysle uvedeného článku Zmluvy o fungovaní EÚ.

Oprávnenými partnermi sú výlučne právnické osoby s prideleným identifikačným číslom (IČO) podľa zákona o registri právnických osôb.Oprávnení partneri sa pre účely výzvy členia podľa sektorovej štruktúry vymedzenej v § 7 zákona o štátnej podpore výskumu a vývoja: 1. **štátny sektor**, ktorý tvorí Slovenská akadémia vied a právnické osoby uskutočňujúce výskum a vývoj zriadené ústrednými orgánmi štátnej správy,
2. **sektor verejných výskumných inštitúcií**, ktorý tvoria verejné výskumné inštitúcie[[17]](#footnote-18),
3. **sektor vysokých škôl**, ktorý tvoria verejné vysoké školy, štátne vysoké školy, súkromné vysoké školy,
4. **neziskový sektor**, ktorý tvoria občianske združenia, neziskové organizácie, združenia právnických osôb,
5. **podnikateľský sektor**, ktorý tvoria podnikatelia podľa § 2 ods. 2 písm. a) Obchodného zákonníka.

**A)** Oprávnenými partnermi **sú aj subjekty územnej samosprávy**, ktorými sú obce a vyššie územné celky, a rozpočtové a príspevkové organizácie nimi zriadené.**Upozornenie:**Maximálny počet subjektov na jednu ŽoPPM je 5 (t. j. 1 žiadateľ + 4 partneri).Subjekty podľa písmen a), b), c), a d) § 7 zákona o štátnej podpore výskumu a vývoja a subjekty v bode A) vyššie sú oprávnené v projekte vystupovať ako nepodniky iba v prípade predloženia prílohy č. 4 „Individuálny test prítomnosti štátnej pomoci“, v ktorom subjekty preukážu, že nepredstavujú podnik a poskytnutím prostriedkov mechanizmu nedôjde k poskytnutiu štátnej pomoci. V prípade, že vykonaním testu prítomnosti štátnej pomoci sa preukáže, že partner je podnikom (bez ohľadu na právnu formu subjektu a spôsob jeho financovania) a poskytnutím prostriedkov mechanizmu by došlo k poskytnutiu štátnej pomoci, je oprávnený vystupovať v ŽoPPM iba ako podnik, na ktorého sa vzťahujú pravidlá aplikovanej schémy štátnej pomoci.Subjekty podľa písmena e) § 7 zákona o štátnej podpore výskumu a vývoja sú oprávnené v projekte vystupovať výlučne ako podniky, ktorým bude poskytnutá štátna pomoc, a sú oprávnení realizovať na projekte základný výskum a/alebo priemyselný výskum. V prípade využitia inštitútu partnerstva na projekte, je žiadateľ v rámci ŽoPPM povinný predložiť prílohu č. 7 „Vyhlásenie o partnerstve - podnik“[[18]](#footnote-19) alebo „Vyhlásenie o partnerstve – nepodnik“[[19]](#footnote-20) (v závislosti od výsledku „Individuálneho testu prítomnosti štátnej pomoci“ vykonaného daným partnerom), podpísané osobami oprávnenými konať v mene partnera. Vyhlásenie o partnerstve sa predkladá samostatne za každého partnera.V prípade uplatnenia inštitútu partnerstva pri projekte, žiadateľ bude povinný pred podpisom ZPPM predložiť VA platnú a účinnú zmluvu/dohodu o partnerstve, ktorá bude upravovať vzťahy medzi prijímateľom a partnerom/partnermi. |
| Podmienka bezúhonnosti žiadateľa, partnera a overovaných osôb |
| Žiadateľ, partner, ani ich štatutárny orgán, ani žiadny člen ich štatutárneho orgánu, ani iná osoba konajúca v ich mene (napr. prokurista) (ďalej len „overované osoby“) nemôžu byť právoplatne odsúdení za niektorý z nasledujúcich trestných činov[[20]](#footnote-21):* trestný čin subvenčného podvodu,
* trestný čin poškodzovania finančných záujmov Európskej únie,
* trestný čin machinácií pri verejnom obstarávaní a verejnej dražbe,
* trestný čin prijímania úplatku,
* trestný čin podplácania,
* trestný čin nepriamej korupcie,
* trestný čin prijatia a poskytnutia nenáležitej výhody,
* trestný čin legalizácie výnosu z trestnej činnosti,
* trestný čin založenia, zosnovania a podporovania zločineckej skupiny,
* trestný čin založenia, zosnovania a podporovania teroristickej skupiny,
* niektorý z trestných činov daňových.

V prípade, ak osobou oprávnenou konať v mene žiadateľa alebo partnera je právnická osoba, vzťahuje sa táto PPPM aj na štatutárny orgán tejto právnickej osoby, resp. na všetkých členov tohto štatutárneho orgánu. V prípade osôb, ktoré boli právoplatne odsúdené mimo územia Slovenskej republiky, berú sa do úvahy trestné činy s obdobnou skutkovou podstatou.**Upozornenie**: Ak do nadobudnutia účinnosti ZPPM dôjde k zmene štatutárneho orgánu, resp. člena štatutárneho orgánu alebo k zmene, či k doplneniu inej osoby konajúcej v mene žiadateľa, resp. partnera, žiadateľ je povinný zaslať VA oznámenie o takejto zmene spolu s príslušnými dokladmi preukazujúcimi bezúhonnosť podľa tejto podmienky.Žiadateľ a partner, ktorým je právnická osoba, nemôže mať právoplatným rozsudkom uložený niektorý z nasledujúcich trestov[[21]](#footnote-22): * trest zrušenia právnickej osoby,
* trest zákazu prijímať dotácie alebo subvencie,
* trest zákazu prijímať pomoc a podporu poskytovanú z fondov Európskej únie,

trest zákazu účasti vo verejnom obstarávaní. |
| Ostatné podmienky |
| Podmienka úplnosti ŽoPPM |
| ŽoPPM musí byť úplná, t. j. musí obsahovať informácie potrebné na overenie splnenia všetkých PPPM. Uvedené sa nevzťahuje na PPPM alebo ich časti, ktoré sprostredkovateľ overuje priamo (bez súčinnosti žiadateľa) na základe informácií získaných z iných zdrojov tak, ako je uvedené v spôsobe overenia splnenia podmienky.V prípade, že je ŽoPPM po jej podaní neúplná, VA vyzve žiadateľa na jej doplnenie postupom uvedeným v podkapitole 4.1.4 Príručky pre žiadateľa. Podmienka sa považuje za nesplnenú v prípade, že žiadateľ nedoplní ŽoPPM v zmysle výzvy VA na doplnenie žiadosti, pričom VA môže zaslať výzvu na doplnenie aj opakovane pri zachovaní rovnakého prístupu ku všetkým žiadateľom.  |
| Podmienka oprávnenosti projektu – účel poskytnutia prostriedkov mechanizmu |
| Účelom poskytnutia prostriedkov mechanizmu je podpora kvalitných projektov základného a priemyselného výskumu v úrovniach TRL 1 – 3 pre oblasť prechodu na digitálnu ekonomiku.Podporované budú projekty s budúcim komerčným potenciálom v týchto oblastiach: * Priemyselné technológie (napr. automatizácia v priemysle)
* Kľúčové digitálne technológie (napr. kybernetická bezpečnosť, kvantové technológie, senzory, internet vecí, mikroelektronika a elektronické komponenty, cloudové riešenia)
* Vznikajúce umožňujúce/podporné technológie
* Pokročilé materiály pre oblasť digitalizácie
* Umelá inteligencia a robotika
* Pokročilé počítanie

Žiadateľ priradí aktivity subjektov navrhované v projekte v závislosti od identifikácie žiadateľa/partnera ako podniku/nepodniku a charakteru aktivity minimálne k jednému z nasledujúcich typov výskumu[[22]](#footnote-23):* **Typ výskumu pre nepodniky:**

**1. Nezávislý (základný a/alebo priemyselný) výskum** – realizujú výskumné organizácie/výskumné infraštruktúry s cieľom rozšíriť poznatky a lepšie porozumieť daným témam vrátane spolupráce pri výskume a vývoji, ak sa výskumná organizácia alebo výskumná infraštruktúra zapájajú do efektívnej spolupráce[[23]](#footnote-24). Oprávnené sú aktivity základného výskumu, priemyselného výskumu a štúdie uskutočniteľnosti, ktoré dosiahnu **maximálny stupeň TRL 3** – experimentálny dôkaz koncepcie, ktorého výsledkom je preukázanie funkčnosti konceptu a potenciálu konceptu ďalej sa rozvíjať. Experimentálny dôkaz koncepcie zahŕňa aj demonštráciu konceptu na úrovni laboratória, pričom nedochádza k vývoju prototypov a validácii samotného produktu / projektu / systému / programu, ako výsledku zamýšľaného konceptu.Typ výskumu je relevantný výlučne pre subjekty, ktoré nepredstavujú podnik.* **Typ výskumu pre podniky:**

**1. Základný výskum -** predstavuje experimentálnu alebo teoretickú prácu vykonávanú najmä s cieľom získať nové poznatky o podstatných základoch javov a o pozorovateľných skutočnostiach bez plánovaného priameho komerčného uplatnenia alebo použitia. Oprávnené sú výlučne aktivity, ktoré dosiahnu **maximálny stupeň TRL 1**, výsledkom ktorých môže byť predbežné vyhodnotenie potenciálnych prínosov koncepcie oproti doposiaľ existujúcim. **2. Priemyselný výskum** – predstavuje plánovaný výskum alebo kritický prieskum zameraný na získanie nových poznatkov a zručností pre vývoj nových výrobkov, procesov alebo služieb. Oprávnené sú výlučne aktivity, ktoré dosiahnu **maximálny stupeň TRL 3** – experimentálny dôkaz koncepcie, ktorého výsledkom je preukázanie funkčnosti konceptu a potenciálu konceptu ďalej sa rozvíjať. Experimentálny dôkaz koncepcie zahŕňa aj demonštráciu konceptu na úrovni laboratória, pričom nedochádza k vývoju prototypov a validáciu samotného produktu/projektu/systému/programu, ako výsledku zamýšľaného konceptu.**Upozornenie:*** Výsledkom realizácie projektu musia byť konkrétne výstupy, ktoré je žiadateľ povinný identifikovať v rámci prílohy č. 6 „Opis projektu“[[24]](#footnote-25). Plánované výstupy musia byť priamo-úmerné vynaloženým prostriedkom mechanizmu a reálne dosiahnuteľné počas trvania projektu.
* Projekt je oprávnený v prípade, že plánovaný výskumný výstup projektu nebol ešte uskutočnený a nie je verejne známy, prípadne dostupný a žiadateľovi/partnerovi nie sú (po vynaložení maximálnej odbornej starostlivosti v rámci prípravy projektu) známe skutočnosti, ktoré by nasvedčovali tomu, že projekt túto podmienku neplní.
* Žiadateľ je povinný vypracovať Opis projektu a rozpočet projektu v slovenskej, českej alebo anglickej jazykovej verzii. **VA odporúča žiadateľom, aby Opis projektu a rozpočet vypracovali v anglickom jazyku**, nakoľko bude predmetom odborného posúdenia zahraničnými hodnotiteľmi. V prípade, že žiadateľ vypracuje Opis projektu a rozpočet projektu v slovenskom jazyku alebo českom jazyku, VA zabezpečí ich preklad do anglického jazyka s využitím nástroja Európskej komisie na strojový preklad[[25]](#footnote-26) a takýto preklad bude predložený odborným hodnotiteľom na posúdenie.
 |
| Časová oprávnenosť projektu |
| **Obdobie časovej oprávnenosti projektu začína plynúť najskôr dňom podania ŽoPPM, t. j. realizácia projektu[[26]](#footnote-27) nesmie začať pred podaním ŽoPPM.** **Obdobie časovej oprávnenosti projektu končí, t. j. výskumné aktivity musia byť ukončené a výdavky uhradené najneskôr 31. 8.2026.** **Upozornenie:**Žiadateľ je povinný dĺžku realizácie projektu prispôsobiť zložitosti riešenia výskumných aktivít a očakávaným výsledkom, tak aby projekt netrval neúmerne dlho. Dĺžka realizácie projektu, a taktiež harmonogram realizácie projektových aktivít budú hodnotené odbornými hodnotiteľmi.  |
| Podmienka oprávnenosti výdavkov  |
| Poskytnuté prostriedky mechanizmu je možné použiť iba na výdavky súvisiace s vykonávaním výskumných aktivít zahrnutých v ŽoPPM. Oprávnené výdavky musia plniť zásady hospodárnosti, efektívnosti, účelnosti a účinnosti[[27]](#footnote-28).Prostriedky mechanizmu budú poskytované prijímateľovi spôsobom stanoveným v ZPPM na základe ním predložených žiadostí o platbu.V rámci výzvy sú oprávnené nasledovné skupiny výdavkov:* + **priame mzdové/osobné výdavky -** celková cena práce osôb v rozsahu, v ktorom sa priamo podieľajú na projekte, t. j.:
* mzdové náklady členov výskumného tímu, príp. technických pracovníkov priamo zapojených do implementácie projektu a projektových/finančných manažérov zodpovedných za projektové a finančné riadenie projektu;
* odmeny za prácu vykonávanú na základe dohôd mimo pracovného pomeru – za pracovné úlohy alebo pracovné činnosti priamo súvisiace s implementáciou projektu.

Výška oprávnených priamych mzdových/osobných výdavkov je stanovená vo forme **jednotkových nákladov[[28]](#footnote-29) na 3 684 Eur/osobo-mesiac pri 100% pracovnom úväzku na projekt** (náklady zamestnávateľa, resp. „superhrubá“ mzda) pre nasledovné oprávnené pracovné pozície:* kľúčový vedecko-výskumný pracovník;
* vedecko-výskumný pracovník;
* technický a iní pomocný pracovník;
* projektový/finančný manažér - výdavky na túto pozíciu môžu tvoriť maximálne 5 % z celkových mzdových výdavkov.

Odmena za prácu vykonávanú na základe dohôd mimo pracovného pomeru sa vypočítava zo sumy jednotkových osobných nákladov podľa počtu hodín, ktoré pracovník na projekte za mesiac odpracuje - **prepočítané na úväzok**[[29]](#footnote-30) (napr. pracovník odpracuje na projekte počas 5 mesiacov 15 hodín/mesiac. Výpočet oprávnených nákladov: (15/160) x 100 = 9,4% úväzok. 3684 x 0,094 x 5 = 1731,5 Eur).* + **ostatné výdavky - stanovené paušálnou sadzbou až do výšky 40 % priamych personálnych nákladov**, ako sa uplatňuje aj pri postupe podľa nariadenia č. 2021/1060, čl. 56 ods. 1. Žiadateľ/partner je povinný pri implementácii postupovať v súlade s uplatniteľnou legislatívou, vrátane zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a zákona o mechanizme.

**Oprávnené výdavky[[30]](#footnote-31), ktoré môžu byť financované z paušálu sú:**1. výdavky na zriadenie a/alebo modernizáciu výskumnej infraštruktúry (obstaranie hmotného a nehmotného investičného majetku), v prípade ak sa výskumná infraštruktúra bude využívať výlučne alebo takmer výlučne na nehospodárske účely, t. j. ročná kapacita vyčlenená na sprievodnú hospodársku činnosť neprekročí 20 % celkovej ročnej kapacity dotknutej infraštruktúry[[31]](#footnote-32) - **pre nepodniky**
2. odpisy investičného majetku[[32]](#footnote-33) (hmotného a nehmotného) v rozsahu a v období jeho použitia v rámci projektu. Odpisy hmotného majetku sú oprávnené max. do výšky daňových odpisov, vypočítaných na základe metódy rovnomerného spôsobu odpisovania. (Odpisy investičného majetku nie sú oprávnené v prípade existujúceho majetku, na ktorý boli v minulosti poskytnuté akékoľvek prostriedky z verejných zdrojov) – **pre podniky**
3. výdavky na stavebné práce a stavebné úpravy (len v prípade ak sú nevyhnutné na inštaláciu infraštruktúry nadobúdanej v rámci projektu) – **pre nepodniky**
4. výdavky na poznatky a patenty zakúpené alebo licencované z vonkajších zdrojov na základe zásady trhového odstupu
5. výdavky na získanie, schválenie a ochranu patentov a iných nehmotných aktív – **pre nepodniky**
6. spotrebný materiál, ostatné tovary a služby
7. cestovné náhrady

**Neoprávnené výdavky[[33]](#footnote-34), ktoré nemôžu byť financované z prostriedkov mechanizmu:**1. výdavky na prípravu ŽoPPM;
2. výdavky na stavebné práce a stavebné úpravy (ak nie sú nevyhnutné na inštaláciu infraštruktúry zakúpenej z projektu);
3. výdavky na obstaranie dopravných prostriedkov;
4. výdavky na výskumnú infraštruktúru (**pre podniky**);
5. výdavky na obstaranie dlhodobého hmotného/nehmotného majetku (**pre podniky**);
6. odpisy **(pre nepodniky)**;
7. kurzové straty;
8. nadmerné alebo neprimerane vysoké výdavky;
9. výdavky vzniknuté počas pozastavenia realizácie projektu;
10. rezervy na budúce straty alebo dlhy;
11. výdavky a poplatky, ktoré nie sú pre realizáciu nevyhnutné a nemajú priamu väzbu na projekt;
12. dlhy a poplatky s nimi spojené, dlžné úroky, sankčné poplatky, pokuty a penále, prípadne ďalšie sankčné výdavky, či už dohodnuté v zmluvách alebo vzniknuté z iných príčin;
13. miestne poplatky, ktoré nemajú priamu väzbu na projekt;
14. úroky z úverov a pôžičiek; výdavky za zriadenie a vedenie účtu alebo účtov a za finančné transakcie na tomto účte a ostatné bankové poplatky;
15. priame dane (daň z nehnuteľnosti, daň z motorových vozidiel a pod.);
16. DPH v prípade, ak jej vrátenie je uplatniteľné podľa vnútroštátnych predpisov;
17. výdavky nespĺňajúce podmienku časovej oprávnenosti.

**Upozornenie:**1. Výdavky projektu nemôžu byť predmetom dvojitého financovania. To znamená, že ten istý prijímateľ nemôže financovať tie isté výdavky projektu zároveň viacerými formami podpory z verejných zdrojov, zdrojov Európskej únie alebo iných nástrojov finančnej pomoci poskytnutej SR, k čomu sa žiadateľ zaväzuje prostredníctvom čestného vyhlásenia, ktoré tvorí súčasť ŽoPPM.
2. Činnosti definované v ŽoPPM, ktorými žiadateľ dosiahne výsledky projektu, nemôžu byť financované z prostriedkov mechanizmu a súčasne z iných verejných zdrojov.
3. Obsadenie pracovných pozícií vzťahujúcich sa k osobným výdavkom bude v období implementácie projektu nevyhnutné zabezpečiť na základe pracovného pomeru/štátnozamestnaneckého pomeru alebo formou dohody o prácach vykonávaných mimo pracovného pomeru podľa zákona č. 311/2001 Z. z. Zákonník práce.
4. Žiadateľ v prílohe č. 1 Údaje o projekte a rozpočet projektu oprávnené výdavky zaradí do skupín osobné výdavky (OV), dlhodobý majetok (DM), ostatné výdavky bez OV a DM. Ostatné výdavky bez OV a DM sa členia na zásoby, služby, ostatné výdavky.
 |
| Podmienka maximálnej výšky prostriedkov mechanizmu na žiadosť  |
| Maximálna žiadaná výška prostriedkov mechanizmu na ŽoPPM[[34]](#footnote-35):ŽoPPM **bez uplatnenia inštitútu partnerstva** na projekte: **500 000 €**ŽoPPM **s uplatnením inštitútu partnerstva** na projekte: **1 000 000 €** |
| Podmienky vzťahujúce sa k režimu financovania žiadateľa/partnera |
| Prostriedky mechanizmu poskytované v rámci tejto výzvy:1. **nepredstavujú štátnu pomoc** v prípade, ak činnosti realizované výskumnou organizáciou/výskumnou infraštruktúrou (žiadateľom alebo partnerom) v rámci projektu nemajú hospodársky charakter, t. j. ide o nezávislý výskum s cieľom rozšíriť poznatky a lepšie porozumieť daným témam vrátane spolupráce pri výskume, ak sa výskumná organizácia alebo výskumná infraštruktúra zapájajú do efektívnej spolupráce[[35]](#footnote-36); aj v prípade, ak je súčasťou výdavkov výskumnej organizácie/výskumnej infraštruktúry nákup výskumnej infraštruktúry, ktorej využitie bude v súlade s bodom 21 Rámca pre štátnu pomoc na VVaI; pre účely výzvy predstavujú tieto subjekty **„Nepodniky“**;
2. **predstavujú štátnu pomoc** podľa *Schémy štátnej pomoci na podporu výskumu, vývoja a inovácií v rámci komponentu 9 Plánu obnovy a odolnosti SR* vo všetkých ostatných prípadoch, ktoré nespadajú pod písm. a); pre účely výzvy predstavujú tieto subjekty **„Podniky“**.

**Podmienky pre subjekty podľa písm. a) - nepodniky**Infraštruktúra obstarávaná alebo modernizovaná v rámci tejto výzvy musí byť výlučne alebo takmer výlučne (ročná kapacita vyčlenená na sprievodnú hospodársku činnosť nesmie presiahnuť 20 % celkovej ročnej kapacity dotknutej infraštruktúry) využívaná na nehospodárske účely. V prípade prekročenia maximálne akceptovanej miery využitia infraštruktúry na hospodárske účely podľa predchádzajúcej vety, VA bude žiadať vrátenie časti prostriedkov mechanizmu poskytnutých na zriadenie a/alebo modernizáciu výskumnej infraštruktúry, aby nedošlo k poskytnutiu neoprávnenej štátnej pomoci.V prípade, že výskumná organizácia/výskumná infraštruktúra prijímajúca prostriedky podľa tejto výzvy vykonáva hospodárske i nehospodárske činnosti a v rámci výzvy sú jej poskytované prostriedky mechanizmu podľa písm. a), zabezpečí oddelenie činností analytickou evidenciou alebo iným vhodným spôsobom, aby prostriedky mechanizmu neboli poskytnuté v prospech hospodárskych činností daného subjektu.**Podmienky pre subjekty podľa písm. b) - podniky**Subjekt prijímajúci pomoc podľa tejto schémy nesmie byť ku dňu nadobudnutia účinnosti ZPPM podnikom v ťažkostiach[[36]](#footnote-37). Voči partnerovi sa nesmie (ku dňu nadobudnutia účinnosti ZPPM) uplatňovať vrátenie štátnej pomoci na základe rozhodnutia Európskej komisie, v ktorom bola táto štátna pomoc označená za neoprávnenú a nezlučiteľnú s vnútorným trhom. Intenzita pomoci v prípade kategórie pomoci na základný výskum a priemyselný výskum (pri dodržaní maximálnej výšky pomoci podľa schémy štátnej pomoci) pre jednotlivé časti projektu nesmie presiahnuť [stropy stanovené v časti 1.6 tejto výzvy](#_Financovanie_projektu).Maximálna výška pomoci sa nesmie obchádzať umelým rozdeľovaním projektov pomoci do niekoľkých projektov s podobnými črtami, cieľmi alebo príjemcami pomoci. |
| Podmienka výrazne nenarušiť („Do No Significant Harm“ / DNSH) |
| S cieľom zabezpečiť súlad výzvy s technickým usmernením týkajúcim sa uplatňovania zásady „výrazne nenarušiť“ (2021/C58/01[[37]](#footnote-38)) sú z podpory vylúčené nasledovné činností a aktíva: 1. činnosti a aktíva súvisiace s fosílnymi palivami vrátane následného použitia[[38]](#footnote-39);
2. činnosti a aktíva v rámci systému EÚ na obchodovanie s emisiami (ETS) dosahujúce predpokladané emisie skleníkových plynov, ktoré nie sú nižšie ako príslušné referenčné hodnoty[[39]](#footnote-40);
3. činnosti a aktíva súvisiace so skládkami odpadu, spaľovňami[[40]](#footnote-41) a zariadeniami na mechanicko-biologické spracovanie odpadu[[41]](#footnote-42); a
4. činnosti a aktíva, pri ktorých dlhodobé zneškodňovanie odpadu môže poškodiť životné prostredie.

Všetky činnosti a projekty musia byť realizované v súlade s príslušnými právnymi predpismi EÚ a vnútroštátnymi právnymi predpismi v oblasti životného prostredia. |
| Podmienka odbornej kvality projektu  |
| Žiadosti, ktoré splnili všetky predchádzajúce PPPM, budú predmetom **odborného posúdenia[[42]](#footnote-43)** (tzv. *peer review)*, ktorého účelom je overiť a vyhodnotiť odbornú kvalitu projektu, jeho dopad a kvalitu navrhovanej implementácie. Predmetom odborného hodnotenia je opis projektu a zjednodušený rozpočet projektu.Pri hodnotení sa uplatňujú: princíp nediskriminácie, princíp transparentnosti, princíp hospodárnosti, princíp efektívnosti, princíp účelnosti, princíp účinnosti a zákaz konfliktu záujmov.VA realizuje odborné hodnotenie prostredníctvom externých nezávislých zahraničných odborných hodnotiteľov, pričom každú žiadosť hodnotia **najmenej 3 hodnotitelia**. Tí posudzujú splnenie nasledovných kritérií, pričom pri každom kritériu zohľadňujú uvedené aspekty:

|  |  |
| --- | --- |
| **Kritériá posúdenia ŽoPPM**  | **Maximálny počet bodov za kritérium**  |
| **Excelentnosť** | **5** |
| Relevancia projektu, resp. jeho previazanosť a prínos k cieľom a oblastiam, na ktoré je výzva zameraná. Relevancia problémov, resp. potrieb, na riešenie ktorých je projekt zameraný. Presah projektu nad rámec aktuálne dostupných technických riešení, postupov, produktov a pod. („*beyond the state of the art*“). Súlad projektu so strategickými dokumentami na národnej úrovni a/alebo európskej úrovni a prepojenie aktivít projektu na Európsky výskumný priestor. Súlad aktivít projektu s deklarovaným stupňom pripravenosti technológie (TRL). Excelentnosť žiadateľa a partnerov a ich relevancia k projektu a navrhovanej metodike. Vhodnosť, aktuálnosť a relevancia navrhovanej metodiky k cieľom projektu. Kvalita využívania a manažmentu výskumných dát a výstupov v rámci projektu, integrovanie princípov otvorenej vedy. |
| **Dopad** | **5** |
| Dôveryhodnosť navrhovaných postupov, pravdepodobnosť, že projekt dosiahne predpokladané výsledky a bude mať predpokladaný dopad. Významnosť predpokladaného dopadu – na danú oblasť poznania a vedeckú komunitu, na ekonomiku, na spoločnosť, na životné prostredie. Adekvátnosť očakávaných výsledkov a dopadov projektu – kvalitatívnych a kvantitatívnych. Vhodnosť a kvalita navrhovaných opatrení na maximalizovanie výsledkov a dopadu projektu. Kvalita navrhovanej stratégie manažovania práv duševného vlastníctva k výsledkom projektu (ak relevantné). |
| **Implementácia** | **5** |
| Kvalita a efektívnosť projektového plánu, uskutočniteľnosť plánovaných aktivít. Previazanosť a logická nadväznosť pracovných balíkov a primeranosť k nim alokovaných zdrojov, primeranosť navrhovaných míľnikov a výstupov. Kapacita a úlohy každého z aktérov; ako žiadateľ alebo konzorcium disponuje potrebnou expertízou a materiálno-technickým vybavením. Odhad implementačných rizík, kvalita navrhovaných opatrení. Spôsob koordinácie konzorcia a manažovania projektu a procesov medzi jednotlivými aktérmi, primeranosť rozdelenia úloh a kompetencií (v prípade partnerských projektov). Kvalita riadenia projektu a nastavovania procesov. Kvalita zabezpečenia rodovej rovnosti a rovnosti príležitostí v rámci projektu. |

Hodnotiteľ prideľuje každému kritériu max. 5 bodov, s možným rozlíšením na ½ bodu. Podmienku splnia tie ŽoPPM, ktoré získajú počet bodov nad **bodovou hranicou stanovenou vykonávateľom (tzv. *threshold*)**, ktorá je stanovená nasledovne:* **pre individuálne kritérium** – zisk minimálne 3 bodov od väčšiny hodnotiteľov, t. j. v prípade troch hodnotiteľov minimálne od dvoch
* **pre výsledné bodové hodnotenie** – zisk minimálne 10 bodov, pričom výsledné bodové hodnotenie sa určí ako súčet priemerov hodnotení jednotlivých kritérií (priemer každého kritéria sa počíta z hodnotení hodnotiteľov, podľa ktorých dané kritérium splnilo podmienky (získalo minimálne 3 body)).

Proces odborného posúdenia ŽoPPM je popísaný v podkapitole 4.1.5 príručky pre žiadateľa. |
| INFORMÁCIE PRE ŽIADATEĽA  |
| Zmena a zrušenie výzvy |
| V nevyhnutných prípadoch, kedy nie je možné posudzovať ŽoPPM na základe pôvodne vyhlásenej výzvy, alebo je zmena potrebná za účelom jej optimalizácie alebo potreby jej zosúladenia s aktuálne platnou riadiacou dokumentáciou alebo vzťahujúcou sa príslušnou legislatívou, je vykonávateľ oprávnený v zmysle § 15 ods. 6 zákona o mechanizme výzvu zrušiť alebo v zmysle § 15 ods. 7 zákona o mechanizme výzvu zmeniť. Zmenu / zrušenie výzvy vykonávateľ zverejňuje prostredníctvom informácie o zmene / zrušení výzvy na svojom webovom sídle. Zmena výzvy / zrušenie výzvy je účinné v súlade s informáciou uvedenou v informácii o zmene / zrušení výzvy, najskôr však dňom jej zverejnenia na webovom sídle vykonávateľa. Do vykonania zmeny výzvy sa na podané ŽoPPM vzťahujú PPPM a dokumenty, ktoré ich definujú (vrátane dokumentov, na ktoré výzva odkazuje), platné a účinné v čase vyhlásenia výzvy, resp. v súlade s poslednou zverejnenou zmenou výzvy účinnou ku dňu podania ŽoPPM.  ŽoPPM podanú do dátumu zrušenia výzvy, ktorej posudzovanie VA neukončila do dátumu zrušenia výzvy, VA vráti žiadateľovi alebo ŽoPPM posúdi. Oprava chýb v písaní, v počítaní alebo iných zrejmých nesprávností (napr. vyplývajúce z potreby úpravy technických náležitostí vybraných vzorových formulárov príloh ŽoPPM alebo iných častí výzvy alebo dokumentov týkajúcich sa výzvy) nepredstavujú zmenu výzvy a o vykonaných opravách/úpravách budú žiadatelia informovaní na webovom sídle vykonávateľa (vrátane prípadného zverejnenia dokumentu s odstránenou zrejmou nesprávnosťou).  |
| Evidencia konečných užívateľov výhod |
| Žiadateľ, na ktorého sa vzťahuje povinnosť zápisu do registra partnerov verejného sektora podľa Zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len ako „zákon o registri partnerov verejného sektora“) musí byť zapísaný v registri partnerov verejného sektora s identifikáciou konečného užívateľa výhod, **a to najneskôr pred uzavretím ZPPM**. Podmienka zápisu sa nevzťahuje na tie právnické osoby, ktoré by ani po nadobudnutí účinnosti ZPPM neboli partnerom verejného sektora podľa § 2 zákona o registri partnerov verejného sektora. V prípade žiadateľov, na ktorých sa nevzťahuje povinnosť zápisu do registra partnerov verejného sektora, podľa zákona o registri partnerov verejného sektora, poskytnú informáciu o konečných užívateľoch výhod žiadateľa, zoznamom konečných užívateľov výhod, podpísaným štatutárnym orgánom dotknutého subjektu najneskôr pred podpisom ZPPM.  **Povinnosť identifikovať konečného užívateľa výhod podľa postupu uvedeného v predošlom odseku sa nevzťahuje na právnické osoby, ktoré sú subjektom verejnej správy v zmysle § 10a ods. 1 a 2 zákona č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov. Konečným užívateľom výhod takýchto subjektov je ich štatutárny orgán, resp. členovia štatutárneho orgánu.**  |

|  |
| --- |
| Prílohy výzvy  |
| 1. Údaje o projekte a rozpočet projektu  |
| 2. Čestné vyhlásenie žiadateľa |
| 3. Údaje na vyžiadanie výpisu z registra trestov  |
| 4. Individuálny test prítomnosti štátnej pomoci |
| 5. Vzor plnomocenstva |
| 6A. Opis projektu – v slovenskom jazyku / 6B. Project description – v anglickom jazyku |
| 7A. Vyhlásenie o partnerstve – podnik / 7B. Vyhlásenie o partnerstve – nepodnik |
| Príručka pre žiadateľa |

1. Schéma je evidovaná Európskou komisiou pod číslom SA.106633 a zverejnená na [webovom sídle vykonávateľa](https://vaia.gov.sk/wp-content/uploads/2023/03/Schema_SP_VVaI_K9POO-SA.106633.pdf). V prípade zmeny schémy sa pomoc poskytne podľa schémy v znení dodatku platnej a účinnej ku dňu poskytnutia pomoci (nadobudnutia účinnosti zmluvy o poskytnutí prostriedkov mechanizmu). [↑](#footnote-ref-2)
2. Zmluva o vykonávaní časti úloh vykonávateľa sprostredkovateľom podľa § 5 ods. 3 a 4 a § 6 zákona o mechanizme zverejnená tu: <https://crz.gov.sk/data/att/3618625.pdf> [↑](#footnote-ref-3)
3. Bližšie informácie sú uvedené v príručke pre žiadateľa v podkapitole 2.1 „Trvanie výzvy“. [↑](#footnote-ref-4)
4. Odporúčame žiadateľom, aby si po podpísaní sumáru žiadosti platnosť kvalifikovaného certifikátu pred odoslaním overili cez funkciu elektronickej schránky „Detail podpisu" alebo „Overiť podpisy“. [↑](#footnote-ref-5)
5. Napríklad aplikovaná schéma štátnej pomoci, príručka pre prijímateľa, záväzné predpisy SR a EÚ a iné dokumenty záväzné pre žiadateľa/prijímateľa. [↑](#footnote-ref-6)
6. Vzor návrhu ZPPM vrátane príloh je možné nájsť na <https://vaia.gov.sk/podpora-vyskumu-a-inovacii/vyzvy/> po vyhľadaní konkrétnej výzvy. [↑](#footnote-ref-7)
7. Intenzita pomoci predstavuje mieru financovania pre subjekty, ktoré budú financované v rámci aplikovanej schémy štátnej pomoci. [↑](#footnote-ref-8)
8. Intenzity pomoci sú stanované v súlade s čl. 25 ods. 5 a 6 nariadenia Komisie (EÚ) č. 651/2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy a čl. K ods. 7 schémy štátnej pomoci. [↑](#footnote-ref-9)
9. Napr. zákon č. 243/2017 Z. z. o verejnej výskumnej inštitúcii a o zmene a doplnení niektorých zákonov; zákon č. 131/2002 Z. z. o vysokých školách a o zmene a doplnení niektorých zákonov; zákon č. 552/2003 Z. z. o výkone prác vo verejnom záujme [↑](#footnote-ref-10)
10. Bližšie informácie sú uvedené v príručke pre žiadateľa v podkapitole 2.3 „Spôsob overenia splnenia podmienok výzvy“ a podkapitole 4.1 „Proces posudzovania žiadostí o poskytnutie prostriedkov mechanizmu“. [↑](#footnote-ref-11)
11. Bližšie informácie sú uvedené v príručke pre žiadateľa v kapitole 3 „Podmienky poskytnutia prostriedkov mechanizmu“. [↑](#footnote-ref-12)
12. Napr. Príloha č. 6 – „Opis projektu“ [↑](#footnote-ref-13)
13. Vzor plnomocenstva tvorí prílohu č. 5 výzvy. [↑](#footnote-ref-14)
14. Definícia nepodnikateľskej výskumnej organizácie je uvedená v príručke pre žiadateľa v podkapitole 1.2 „Definície pojmov a použité skratky“. [↑](#footnote-ref-15)
15. Zákon č. 243/2017 Z. z. o verejnej výskumnej inštitúcii a o zmene a doplnení niektorých zákonov a Zákon č. 133/2002 Z. z. o Slovenskej akadémii vied. Verejné výskumné inštitúcie ako nová právna forma v dôsledku transformácie štátnej rozpočtovej organizácie alebo štátnej príspevkovej organizácie v zmysle zákona 243/2017 Z. z. o verejnej výskumnej inštitúcii a o zmene a doplnení niektorých zákonov. [↑](#footnote-ref-16)
16. Súkromné vysoké školy sú oprávneným žiadateľom až po vykonaní individuálneho testu prítomnosti štátnej pomoci, prostredníctvom ktorého preukážu primárny nehospodársky charakter ich činností. [↑](#footnote-ref-17)
17. Zákon č. 243/2017 Z. z. o verejnej výskumnej inštitúcii a o zmene a doplnení niektorých zákonov a Zákon č. 133/2002 Z. z. o Slovenskej akadémii vied. Verejné výskumné inštitúcie ako nová právna forma v dôsledku transformácie štátnej rozpočtovej organizácie alebo štátnej príspevkovej organizácie v zmysle zákona 243/2017 Z. z. o verejnej výskumnej inštitúcii a o zmene a doplnení niektorých zákonov. [↑](#footnote-ref-18)
18. Formulár je uvedený v prílohe č. 7A výzvy. [↑](#footnote-ref-19)
19. Formulár je uvedený v prílohe č. 7B výzvy. [↑](#footnote-ref-20)
20. V súlade s [§ 225](https://www.slov-lex.sk/pravne-predpisy/SK/ZZ/2005/300/#paragraf-225), § 233 až § 234, [§ 261 až 263](https://www.slov-lex.sk/pravne-predpisy/SK/ZZ/2005/300/#paragraf-261), [§ 266 až 268](https://www.slov-lex.sk/pravne-predpisy/SK/ZZ/2005/300/#paragraf-266), § 276 až § 278a, § 296 až § 297, [§ 328 až 336](https://www.slov-lex.sk/pravne-predpisy/SK/ZZ/2005/300/#paragraf-328), [§ 336c](https://www.slov-lex.sk/pravne-predpisy/SK/ZZ/2005/300/#paragraf-336c) a [336d](https://www.slov-lex.sk/pravne-predpisy/SK/ZZ/2005/300/#paragraf-336d) zákona č. 300/2005 Z. z. Trestný zákon v znení neskorších predpisov a [§ 3 zákona č. 91/2016 Z. z.](https://www.slov-lex.sk/pravne-predpisy/SK/ZZ/2016/91/#paragraf-3) o trestnej zodpovednosti právnických osôb a o zmene a doplnení niektorých zákonov v znení neskorších predpisov v prípade trestných činov spáchaných na území Slovenskej republiky. [↑](#footnote-ref-21)
21. Zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov [↑](#footnote-ref-22)
22. Žiadateľ v prípade využitia inštitútu partnerstva v ŽoPPM priradí typ výskumu jednotlivým členom konzorcia v závislosti od ich klasifikácie ako podnik/nepodnik a charakteru aktivít, ktoré budú na projekte vykonávať. [↑](#footnote-ref-23)
23. Poskytovanie služieb v oblasti výskumu a vývoja a výskum a vývoj vykonávaný v mene podnikov sa nepovažujú za nezávislý výskum. [↑](#footnote-ref-24)
24. Na vypracovanie „Opisu projektu“ je žiadateľ povinný použiť formulár uvedený v Prílohe č. 6 výzvy (6A alebo 6B) [↑](#footnote-ref-25)
25. <https://commission.europa.eu/resources-partners/etranslation_en> [↑](#footnote-ref-26)
26. Začiatok realizácie výskumných a/alebo vývojových úloh v rámci projektu [↑](#footnote-ref-27)
27. Čl. 33 NARIADENIA EURÓPSKEHO PARLAMENTU A RADY (EÚ, Euratom) 2018/1046; zákon č. 357/2015 Z. z. o finančnej kontrole a audite a o zmene a doplnení niektorých zákonov; zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov [↑](#footnote-ref-28)
28. Využitie zjednodušeného vykazovania nákladov pri implementácii projektov bude možné až po nadobudnutí účinnosti novely nariadenia o skupinových výnimkách. [↑](#footnote-ref-29)
29. Pri výpočtoch sa vždy vychádza z predpokladu 160 hodín/mesiac. [↑](#footnote-ref-30)
30. Výdavky sú oprávnené pre podniky aj nepodniky, ak pri konkrétnej skupine výdavkov nie je uvedené inak [↑](#footnote-ref-31)
31. Pozri bod 21 Oznámenia Komisie Rámec pre štátnu pomoc na výskum, vývoj a inovácie (2022/C 414/01), ďalej aj ako „[Rámec pre štátnu pomoci na VVaI](https://eur-lex.europa.eu/legal-content/EN/TXT/?uri=CELEX%3A52022XC1028%2803%29&qid=1686926255328); [↑](#footnote-ref-32)
32. Podľa zákona č. 595/2003 Z. z. o dani z príjmov. [↑](#footnote-ref-33)
33. Výdavky sú neoprávnené pre podniky aj nepodniky, ak pri konkrétnej skupine výdavkov nie je uvedené inak [↑](#footnote-ref-34)
34. Sumy sú uvedené vrátané prostriedkov mechanizmu určených na úhradu DPH pre subjekty, pre ktorých je DPH oprávneným výdavkom. [↑](#footnote-ref-35)
35. Podľa bodu 20 [Rámca pre štátnu pomoc na výskum, vývoj a inovácie](https://eur-lex.europa.eu/legal-content/EN/TXT/?uri=CELEX%3A52022XC1028%2803%29&qid=1686926255328). [↑](#footnote-ref-36)
36. Definícia podniku v ťažkostiach je uvedená v čl. C schémy štátnej pomoci. [↑](#footnote-ref-37)
37. [Technické usmernenie č. 2021/C58/01 týkajúce sa uplatňovania zásady „výrazne nenarušiť“ podľa nariadenia o Mechanizme na podporu obnovy a odolnosti](https://eur-lex.europa.eu/legal-content/EN/TXT/?uri=CELEX%3A52021XC0218%2801%29) [↑](#footnote-ref-38)
38. Okrem projektov v oblasti výroby elektrickej energie a/alebo tepla, ako aj súvisiacej prenosovej a distribučnej infraštruktúry využívajúcej zemný plyn, ktoré sú v súlade s podmienkami stanovenými v prílohe III k technickému usmerneniu týkajúceho sa uplatňovania zásady „výrazne nenarušiť“ (2021/C58/01). [↑](#footnote-ref-39)
39. Ak podporovaná činnosť dosahuje predpokladané emisie skleníkových plynov, ktoré nie sú výrazne nižšie ako príslušné referenčné hodnoty, poskytne sa vysvetlenie dôvodov, prečo to nie je možné. Referenčné hodnoty stanovené pre bezodplatné prideľovanie kvót na činnosti, ktoré patria do rozsahu pôsobnosti systému obchodovania s emisiami, ako sa stanovuje vo vykonávacom nariadení Komisie (EÚ) 2021/447. [↑](#footnote-ref-40)
40. Toto vylúčenie sa nevzťahuje na činnosti v zariadeniach určených výlučne na spracovanie nerecyklovateľného nebezpečného odpadu a na existujúce zariadenia, v ktorých sú činnosti zamerané na zvýšenie energetickej účinnosti, zachytávanie výfukových plynov na skladovanie alebo používanie alebo zhodnocovanie materiálov z popola zo spaľovania za predpokladu, že takéto opatrenia nevedú k zvýšeniu kapacity zariadení na spracovanie odpadu alebo k predĺženiu životnosti takýchto zariadení; o uvedenom sa poskytujú dôkazy na úrovni zariadenia. [↑](#footnote-ref-41)
41. Toto vylúčenie sa nevzťahuje na činnosti v existujúcich zariadeniach na mechanicko-biologické spracovanie odpadu, ak sú činnosti zamerané na zvýšenie energetickej účinnosti alebo dodatočné vybavenie pre činnosti recyklácie triedeného odpadu, kompostovania biologického odpadu a anaeróbnej digescie biologického odpadu za predpokladu, že takéto činnosti nevedú k zvýšeniu kapacity zariadení na spracovanie odpadu alebo k predĺženiu životnosti takýchto zariadení; o uvedenom sa poskytujú dôkazy na úrovni zariadenia. [↑](#footnote-ref-42)
42. Pojem „posúdenie“ a „hodnotenie“ sa používajú synonymicky. [↑](#footnote-ref-43)